Hortobágy Község Önkormányzatának	2. sz. napirend
Polgármesterétől
	
E L Ő T E R J E S Z T É S
(a Képviselő-testület 2026. szeptember 29-i rendes, nyilvános ülésére)

Tárgy: Döntés a Hortobágy 189/107 helyrajzi számból kialakított lakóövezeti telkek értékesítésének feltételeiről

Tisztelt Képviselő-testület!



A Képviselő-testület a 77/2025. (VI. 16.) Hö. határozatával döntött Hortobágy Község Önkormányzatának 100%-os tulajdonában lévő Hortobágy belterületi 189/107 helyrajzi számú, kivett közpark művelési ágú ingatlan megosztásáról a 604039/2023 számú változási vázrajznak megfelelő formában.
A megosztás után létrejövő 5 db „kivett beépítetlen terület” művelési ágú ingatlanok értékesítéséről a Képviselő-testület a 77/2025. (VI. 16.) Hö. határozatával döntött.
A határozat szerint a megosztás után az ingatlanokról értékbecslés készült (1. melléklet), majd az ingatlanokat eladásra kínálta önkormányzatunk.
Az ingatlanok hirdetésében irányárat feltüntetni nem kellett, ugyanakkor a hirdetésben kötelező volt kihirdetni, hogy a vásárlásnál előnyt élveznek az 5 év alatti kisgyermeket nevelők, illetve a 35 év alatti fiatal házasok.
Az ajánlatot adó köteles volt nyilatkozni az alábbiakról:
· saját neve, címe
· amennyiben releváns a további vásárló neve, címe
· telefonszám,
· e-mail cím,
· megvásárolni kívánt ingatlan helyrajzi száma, vagy címe,
· megajánlott ár,
· az ajánlatot adóval egy háztartásban élők száma, melyből van-e 5 évnél fiatalabb gyermek,
· 35 év alatti fiatal házasnak minősül-e,
· vállalja, hogy a vásárlást követően 3 éven belül családi házat épít az ingatlanra, melyre lakcímet létesít és családjával legalább 5 éven keresztül itt él.
A határozatban kikötésre került, hogy az ingatlanok értékesítéséről a beérkezett ajánlatok alapján egyedileg dönt Hortobágy Község Önkormányzatának képviselő-testülete, úgy, hogy ezek az ajánlat beérkezését követő minimum 10 nappal későbbi következő rendes nyilvános képviselő-testületi üléseken legyenek megtárgyalva, akkor ha a megajánlott ár az értékbecslésben szereplő árat eléri, vagy meghaladja.

A telekvásárlásra beérkezett pályázati adatlapokat a 2. melléklet tartalmazza.
Az adatlapok vizsgálata után a következő táblázat tartalmazza az értékbecslés által meghatározott minimum árat, és az ajánlatot adók által megajánlott árakat:

	hrsz.
	értékbecslé szerinti ár (Ft)
	Pályázók által megajánlott ár (Ft)

	
	
	Szarvas Fruzsina Ildikó
	Nemes Béla
(a megjelölt két ingatlan közül az egyikre pályázik)
	Nemes Albert és Simon Lilla Ildikó

	Molnár Erzsébet Katalin
(a megjelölt három ingatlan közül az egyikre pályázik)
	Virág Zoltán Ottó
(a megjelölt két ingatlan közül az egyikre pályázik)

	189/116
	3.470.000.-
	
	1.336.000.-
	
	5.000.000.-
	

	118/117
	3.410.000.-
	
	1.310.000.-
	1.310.000.-
	5.000.000.-
	5.000.000.-

	189/118
	3.430.000.-
	
	
	1.320.000.-
	5.000.000.-
	5.000.000.-

	189/119
	3.460.000.-
	
	
	
	
	

	189/120
	3.490.000.-
	600.000.-
	
	
	
	


A következő táblázat, az adatlapról egyéb információkat, vállalásokat tartalmaz:
	
	Szarvas Fruzsina Ildikó
	Nemes Béla
	Nemes Albert és Simon Lilla Ildikó
	Molnár Erzsébet Katalin
	Virág Zoltán Ottó

	Ajánlattevővel egy háztartásban élők száma (fő)
	1
	2
	4
	1
	2

	5 év alatti gyermek él a háztartásban
	NEM
	NEM
	IGEN
	NEM
	IGEN

	gyermek létszám
	0
	0
	2
	0
	1

	35 év alatti fiatal házasnak minősül
	NEM
	NEM
	NEM
	NEM
	IGEN

	Vállalja, hogy a vásárlást követő 3 éven belül családi házat épít az ingatlanra és lakcímet létesít, ahol családjával legalább 5 évig életvitelszerűen él
	NEM
	IGEN
	IGEN
	IGEN
	IGEN


Az értékbecslés által meghatározott ár a korábbi döntés alapján nem került közzétételre, így a megajánlott árak tekintetében két ajánlatot adó érte el, - illetve túl is lépte - a minimum árat.
Fontosnak tartom, hogy jelen döntés után már a nyilvánosság számára is elérhető adatok miatt, a vételár egységesen legyen meghatározva a telkekre, hiszen azok egymás mellet helyezkednek el és hasonló paraméterekkel rendelkeznek.
Javaslom, hogy kizárólag azok számára értékesítsük az ingatlanokat, akik vállalják, hogy 3 éven belül családi házat épít rá, majd legalább 5 évig életvitelszerűen benne is lakik.
Amennyiben a Képviselő-testület kíván kedvezményt adni arra, ha 5 év alatti gyermeket nevel az ingatlan vásárlója, vagy 35 év alatti fiatal, akkor azt a kedvezményt is pontosan kell meghatározni.

Kérem a tisztelt Képviselő-testületet, hogy az előterjesztés megtárgyalását követően hozza meg döntését a telkek értékesítése kapcsán!

I. HATÁROZATI JAVASLAT
Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:
A Képviselő-testület 77/2025. (VI. 16.) Hö. határozat alapján meghirdetett ingatlanértékesítésre beérkezett pályázatok értékelése során megállapítja, hogy a hortobágyi 189/116, 189/117, 189/118, 189/119, 189/120 helyrajzi számú ingatlanok egyenként 5.000.000.- Ft, azaz ötmillió forint áron legyenek értékesítve.
Akinek az ajánlatot adás pillanatában 5 évnél fiatalabb gyermeke van, azok számára 10 %-al csökkentett vételi áron juthatnak az ingatlanhoz.
Kizárólag azok számára értékesíthetőek az ingatlanok, akik vállalják, hogy 3 éven belül családi házat építenek rá, majd azt követően legalább 5 évig életvitelszerűen laknak ott. Az adás-vételi szerződésbe rögzíteni szükséges, hogy ennek megszegése esetén a vételár 20%-át kötbérként kell megfizetni a Hortobágy Község Önkormányzata részére.
Az ingatlanok értékesítését a meghatározott ár és feltételek ismertetésével szükséges meghirdetni a hortobagy.hu weboldalon és egyéb ingatlan értékesítő weblapon/weblapokon.
A jelen határozatban meghatározott feltételekről értesíteni kell a 77/2025. (VI. 16.) Hö. határozat alapján korábban meghirdetett ingatlanok valamelyikére pályázó vevőket, 2026. november 30-ig jelezhetik szándékukat, hogy ezekkel a feltételekkel kívánnak-e ingatlant vásárolni. Amennyiben igen, a részükre történő értékesítésről külön határozatban dönt a Képviselőtestület.


Határidő: Azonnal
Felelős: Jakab Ádám András polgármester

II. HATÁROZATI JAVASLAT
Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:
A Képviselő-testület 77/2025. (VI. 16.) Hö. határozat alapján meghirdetett ingatlanértékesítésre Molnár Erzsébet Katalin (Debrecen, Ispotály utca 1. 2/9.) és Virág Zoltán Ottó (4071 Hortobágy, Sarkadi u. 9.) pályázóknak beérkezett ajánlatát a Képviselő-testület érvényesnek nyilvánítja.
Megbízza a polgármestert, hogy a vevők részére egyenként egy darab ingatlant értékesítsen az alábbiak szerint:
· Molnár Erzsébet Katalin (Debrecen, Ispotály utca 1. 2/9.) részére a Hortobágy belterületi, 189/116 hrsz-ú, 668 m2 nagyságú, „kivett beépítetlen terület” művelési ágú ingatlant 5.000.000 Ft vételáron.
· Virág Zoltán Ottó (4071 Hortobágy, Sarkadi u. 9.) részére a Hortobágy belterületi, 189/117 hrsz-ú, 655 m2 nagyságú, „kivett beépítetlen terület” művelési ágú ingatlant 4.500.000 Ft vételáron.
Az adás-vételi szerződésben rögzíteni szükséges, hogy a vevők, hogy 3 éven belül családi házat építenek a megvásárolt ingatlanra, majd azt követően legalább 5 évig életvitelszerűen laknak ott, melynek megszegése esetén a vételár 20%-át kötbérként kell megfizetni az eladó, Hortobágy Község Önkormányzata részére.


Határidő: Azonnal
Felelős: Jakab Ádám András polgármester

                                                                                                           
Hortobágy, 2026. szeptember 24.

	Jakab Ádám András
	polgármester


Az előterjesztést törvényességi szempontból ellenőrizte: 
	dr. Széles Tamás
	kirendeltség-vezető
